cyanic-selkie/wikianc huggingface dataset:
Università Nazzjonali Awtonoma tal-Messiku
Palacio de Minería
daqsminuri|291x291px|Il-binja tal-Colegio de Minería (Kulleġġ tax-Xogħol fil-Minjieri) fit-Triq ta' Tacuba fiċ-ċentru storiku tal-Belt tal-Messiku. Il-Palazz Kolonjali tax-Xogħol fil-Minjieri jinsab fiċ-ċentru storiku tal-Belt tal-Messiku u jaqa' taħt ir-responsabbiltà tal-Fakultà tal-Inġinerija tal-UNAM. Qabel kien magħruf bħala L-Iskola tal-Inġinerija, għandu tliet sulari, u jospita il-Fiera Internazzjonali tal-Kotba ("Feria Internacional del Libro" jew "FIL") u l-Jum Internazzjonali tal-Kungress tas-Sigurtà tal-Qasam tal-Kompjuters ("DISC"). Barra minn hekk, fih hemm wirja permanenti ta' kotba storiċi, l-iktar opri topografiċi u naturalisti ta' xjenzati Messikani tas-seklu 19, li tinstab fl-eks librerija tal-Iskola tal-Inġinerija. Fih ukoll diversi wirjiet marbuta max-xogħol fil-minjieri, li kien qasam ċentrali tal-inġinerija matul il-kolonizzazzjoni Spanjola. Il-binja titqies bħala wieħed mill-iżjed eżempji sinifikanti tal-arkitettura Messikana ta' żmienha, iddisinjata minn Manuel Tolsa matul it-tmexxija kolonjali Spanjola bi stil Neoklassiku tas-seklu 18.
Casa del Lago
Id-Dar tal-Lag fil-Park ta' Chapultepec fil-Belt tal-Messiku hija post iddedikat għal attivitajiet kulturali, fosthom iż-żfin inġenerali, it-teatru u ż-żfin klassiku. Tintuża wkoll bħala post fejn jiltaqgħu diversi organizzazzjonijiet u kumitati universitarji.
Mużew ta' San Ildefonso
Dan il-mużew u ċentru kulturali jitqies bħala l-post fejn twieled il-moviment tal-opri mal-ħitan (murales) Messikani. Il-Mużew ta' San Ildefonso inizjalment kien skola prestiġjuża tal-Ġiżwiti fejn l-istudenti kienu jgħixu u jistudjaw fiha, u wara l-Gwerra tar-Riforma, reġgħet saret prestiġjuża fil-qasam edukattiv bħala Skola Preparatorja Nazzjonali, marbuta mill-qrib mal-istabbiliment tal-UNAM. Din l-iskola u l-binja, ingħalqet għalkollox fl-1978, u mbagħad reġgħet infetħet bħala mużew u ċentru kulturali fl-1994, b'amministrazzjoni konġunt bejn l-UNAM, il-Kunsill Nazzjonali għall-Kultura u l-Arti u l-gvern tad-Distrett Federali tal-Belt tal-Messiku. Il-mużew għandu wirjiet permanenti u temporanji tal-arti u tal-arkeoloġija, kif ukol bosta affreski mpittra fuq il-ħitan tiegħu minn José Clemente Orozco, Diego Rivera u oħrajn. Il-kumpless jinsab bejn it-Triq ta' San Ildefonso u t-Triq ta' Justo Sierra fiċ-ċentru storiku tal-Belt tal-Messiku.
Mużew Universitarju ta' Chopo
daqsminuri|284x284px|Il-Mużew Universitarju tal-Arti Moderna (MUAC). Il-Mużew Universitarju ta' Chopo għandu arkitettura artistika, panewijiet kbar tal-kristall u żewġ torrijiet tal-ħadid iddisinjati minn Gustave Eiffel. Infetaħ b'parti mill-kollezzjoni tal-eks Mużew Pubbliku tal-Istorja Naturali, l-Arkeoloġija u l-Istorja, li eventwalment sar il-Mużew Nazzjonali tal-Kulturi. Intuża bħala l-Mużew Nazzjonali tal-Istorja Naturali għal kważi 50 sena, u issa jintuża għal wirjiet temporanji tal-arti viżiva.
Mużew Sperimentali ta' El Eco
Il-Museo Experimental El Eco huwa waħda miż-żewġ binjiet tal-artist modern Ġermaniż Mathias Goeritz u huwa eżempju ta' arkitettura emozzjonali. Goeritz kien kollaboratur qrib tal-arkitett Luis Barragán u awtur ta' diversi skulturi pubbliċi, inkluż it-Torres de Satélite. Il-binja ġiet akkwistata u rinnovata mill-Università Nazzjonali fl-2004 u mill-2005 tintuża għall-wiri tal-arti kontemporanja u għall-kompetizzjoni tal-arkitettura ta' Pabellón Eco li ssir kull sena.
Osservatorju Astronomiku Nazzjonali
L-Osservatorju Astronomiku Nazzjonali jinsab fil-katina muntanjuża ta' Sierra San Pedro Mártir f'Baja California, madwar 130 kilometru fin-Nofsinhar tal-fruntiera bejn l-Istati Uniti u l-Messiku. Ilu jopera mill-1970, u attwalment għandu tliet teleskopji kbar ta' riflessjoni.
Sit ta' Wirt Dinji
L-Università Nazzjonali Awtonoma tal-Messiku (UNAM) ġiet iddeżinjata bħala Sit ta' Wirt Dinji tal-UNESCO fl-2007.
Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Rebbieħa tal-Premju Nobel
Barra minn hekk, ħdax-il għalliem tal-UNAM ħadu sehem fil-Premju Nobel għall-Paċi (Ana María Cetto darbtejn), fl-1995, fl-2005 u fl-2007; bħala membri tal-Konferenza ta' Pugwash, tal-Aġenzija Internazzjonali tal-Enerġija Atomika u l-Panel Intergovernattiv dwar it-Tibdil fil-Klima. daqsminuri|Il-Mużew tax-Xjenza UNIVERSUM. daqsminuri|L-ambjent tal-Belt Universitarja.
Studenti notevoli
daqsminuri|Il-[[Pjazza tal-Istudenti.]]
Diplomatiċi
daqsminuri|Il-Konkwista tal-Enerġija ta' [[José Chávez Morado mal-Fakultà tax-Xjenza.]]
Organizzazzjoni
daqsminuri|Il-ġonna tal-Fakultà tal-Inġinerija. L-UNAM hija organizzata f'fakultajiet jew kulleġġi, iktar milli dipartimenti. Huma disponibbli l-ewwel lawriji kif ukoll studji postgradwatorji. L-UNAM hija responsabbli wkoll għall-Iskola Preparatorja Nazzjonali u għall-Kulleġġ tax-Xjenzi u l-Umanitajiet, li jikkonsistu minn diversi skejjel tal-edukazzjoni għolja fil-Belt tal-Messiku. Meta wieħed jgħodd l-istudenti kollha tal-UNAM fl-entitajiet edukattivi differenti, l-UNAM għandha iktar minn 324,413 student, u b'hekk hija waħda mill-ikbar universitajiet fid-dinja.
Fakultajiet u kulleġġi
L-UNAM għandha sett ta' fakultajiet li jkopru oqsma akkademiċi differenti bħall-inġinerija jew id-dritt. Il-fakultajiet kollha tal-UNAM joffru studji tal-ewwel lawrija u studji postgradwatorji (masters u dottorati). Madankollu, l-iskejjel li fl-UNAM jissejħu "skejjel nazzjonali" joffru biss studji tal-ewwel lawrija, u dawn it-tip ta' entitajiet edukattivi normalment ikunu ffukati l-iktar fuq l-esperjenza prattika. Dan huwa l-każ tal-Iskola Nazzjonali tal-Infermerija u tal-Ostetrija, u l-Iskola Nazzjonali tax-Xogħol Soċjali. daqsminuri|Il-Fakultà tax-Xjenzi. daqsminuri|Il-Fakultà tal-Kimika.
Sistema Edukattiva tal-Università Miftuħa u Fuq Distanza
Is-Sistema Edukattiva tal-Università Miftuħa u Fuq Distanza jew "Sistema de Universidad Abierta y Educación a Distancia" (SUAyED) hija alternattiva għall-edukazzjoni fil-kampus tal-università. Il-programmi tal-edukazzjoni miftuħa jirrikjedu l-assitenza fil-kampus mill-inqas għal jum kull ħmistax, normalment nhar ta' Sibt (semipreżenza). Il-programmi tal-edukazzjoni fuq distanza jkunu online għalkollox u jużaw kontenut ipprovdut permezz ta' pjattaformi online, fejn l-istudenti, l-għalliema u l-pari jikkomunikaw ma' xulxin online. Madwar 32,000 student tal-UNAM isegwu programmi miftuħa jew fuq distanza.
Is-SUAyED toffri korsijiet tal-ewwel lawrija u studji postgradwatorji.
Riċerka
xellug|daqsminuri|Bastiment għar-riċerka oċeanografika. L-UNAM hija eċċellenza f'bosta oqsma tar-riċerka. L-università tospita bosta mill-istituzzjonijiet ewlenin tar-riċerka fil-Messiku. F'dawn l-aħħar snin, l-università attirat studenti u xjenzati professjonali mid-dinja kollha, l-iktar mir-Russja, mill-Indja u mill-Istati Uniti, u b'hekk inħolqot komunità xjentifika unika u diversifikata.
Ir-riċerka xjentifika fl-UNAM hija maqsuma bejn il-fakultajiet, l-istituti, iċ-ċentri u l-iskejjel, u tkopri firxa ta' dixxiplini fl-Amerka Latina. Xi istituti notevoli tal-UNAM huma l-Istitut tal-Astronomija, l-Istitut tal-Bijoteknoloġija, l-Istitut tax-Xjenzi Nukleari, l-Istitut tal-Ekoloġija, l-Istitut tal-Fiżika, l-Istitut tal-Enerġiji Rinnovabbli, l-Istitut tal-Fiżjoloġija Ċellulari, l-Istitut tal-Ġeofiżika, l-Istitut tal-Inġinerija, l-Istitut tar-Riċerka dwar il-Materjali, l-Istitut tal-Kimika, l-Istitut tax-Xjenza Bijomedika u l-Istitut tal-Matematika Applikata u r-Riċerka tas-Sistemi. daqsminuri|L-Osservatorju ta' San Pedro Mártir tal-UNAM f'Baja California. Iċ-ċentri tar-riċerka għandhom it-tendenza li jiffukaw fuq problemi multidixxiplinari li jkunu partikolarment rilventi għall-Messiku u għall-pajjiżi li qed jiżviluppaw, b'mod partikolari, iċ-Ċentru għax-Xjenzi Applikati u l-Iżvilupp Teknoloġiku, li jiffoka fuq ir-rabta bejn ix-xjenzi u l-problemi tad-dinja reali (eż. l-ottika u n-nanoxjenzi), u ċ-Ċentru għar-Riċerka dwar l-Enerġija, li jwettaq riċerka dinjija fl-enerġiji alternattivi.
Iċ-ċentri kollha tar-riċerka huma miftuħa għall-istudenti mid-dinja kollha. L-UNAM għandha għadd ta' programi għall-istudenti fi ħdan il-pajjiż, u jintużaw internships xjentifiċi biex titħeġġeġ ir-riċerka fil-pajjiż.
L-UNAM installat l-ewwel superkompjuter tagħha msejjaħ Sirio (Cray Y/MP) fl-1991. Mill-2013 topera superkompjuter imsejjaħ Miztli (HP) għar-riċerka xjentifika.
Sports, klabbs u tradizzjonijiet
daqsminuri|It-tim tal-futbol tal-UNAM.
Klabb tal-futbol professjonali
Il-klabb tal-futbol tal-UNAM, Club Universidad Nacional, jipparteċipa fil-Liga MX, l-ogħla diviżjoni tal-futbol Messikan. Il-klabb rebaħ darbtejn wara xulxin l-Apertura u l-Clausura fl-2004. Il-grawnd tagħhom huwa l-Estadio Olímpico Universitario jew l-Istadjum Olimpiku Universitarju.
Tim tal-volleyball tal-Pumas
It-tim tal-volleyball tal-UNAM, Pumas, kellu suċċess kbir fuq livell nazzjonali u internazzjonali. Il-kowċ tat-tim nazzjonali tal-volleyball tal-Messiku kien jilgħab mal-Pumas, u diversi plejers tat-tim nazzjonali huma wkoll studenti tal-UNAM, u wħud lagħbu fil-Logħob Olimpiku ta' Rio.
Tradizzjonijiet kulturali
L-università għandha tradizzjoni li kull sena jsiru offerti (bl-Ispanjol: ofrenda) f'Jum il-Mejtin fil-pjazza prinċipali tal-Belt Universitarja. Kull fakultà tagħmel offerta, u fiċ-ċentru, normalment ikun hemm offerta kbira skont tema li tikkorrispondi mal-festivitajiet tal-università għal dik is-sena partikolari.
Attiviżmu politiku
daqsminuri|Veduta mill-ajru tal-Istadjum Olimpiku tal-UNAM. L-istudenti u l-professuri tal-UNAM ġeneralment jitqiesu bħala attivi ħafna politikament fil-Messiku kollu. Mis-sena 2000, binja żgħira fil-Fakultà tal-Umanitajiet (qrib il-Librerija Ċentrali) effettivament kienet taħt il-kontroll ta' grupp ta' studenti anarkokomunisti, li bidlu isem il-post minn "Awditorju ta' Justo Sierra" għal "Awditorju ta' Che Guevara". Filwaqt li l-biċċa l-kbira tal-istudenti normalment ikunu qrib ideoloġiji u movimenti tax-Xellug, l-università pproduċiet ukoll diversi politiċi u negozjanti prominenti tal-Lemin u neoliberali, bħall-President Carlos Salinas de Gortari, ir-rettur Kattoliku Manuel Gómez Morín u n-negozjant għani Carlos Slim.
L-istorja tal-UNAM wasslet biex l-università taqbeż ferm għall-minoranzi, speċjalment in-nisa fil-qasam tat-teknoloġija. Il-Fakultà tal-Inġinerija organizzat flimkien ma' Google wħud mill-ikbar Hackathons tal-Amerka Latina.
Assoċjazzjonijiet tal-istudenti
L-UNAM fiha diversi assoċjazzjonijiet tal-istudenti attwali li jipprovdu attivitajiet ekstrakurrikulari lill-komunità inġenerali, li jarrikkixxu l-attivitajiet universitarji b'avvenimenti kulturali, soċjali u xjentifiċi:
Jafar VII
Twieled fl-1150 fl-Imdina Malta u miet fl-1195 fl-eta’ ta’ 45 sena. Sar is-seba’ Emir ta’ Malta fl-eta’ ta’ tlieta u tletin sena fl-1188 sa mewtu fl-1195.
Lingwa tat-Tatari tal-Krimea
Il-lingwa tat-Tatar tal-Krimea (Tatar tat-Krimea: Къырымтатарджа, Къырымтатар тили), hija lingwa lokali mitkellma min-nies b'popolazzjoni mitkellma ta 'madwar 400,000. Jappartjeni għall-grupp ta 'lingwi Torok. Id-djaletti tagħha huma tat-tramuntana, tan-nofsinhar u ċentrali tal-Krimea. Huwa differenti mil-lingwa tat-Tatar.
Nies, stazzjonati fl-Ukrajna u r-Rumanija.
L-iktar li tkellimt huwa fil-Krimea (260,000) u l-Uzbekistan (189,000 - fl-1993), u l-bqija fil-parti Asjatiċi tat-Turkija; fir-Rumanija (21.482 - fl-2002); u fil-Bulgarija (6,000 - fl-1990).
Ħasan Samsam al-Dawla IV
Twieled fl-1173 fl-Imdina Malta u miet fl-1233 fl-eta’ ta’ 60 sena. Sar it--it-tmien Emir ta’ Malta fl-eta’ ta’ tnejn u għoxrin sena fl-1195 u ħakem lil Malta u Għawdex għal 38 sena sa mewtu fl-1233.
Iżżewweġ lil Viva di Castelvetere u kellhom it-tfal, fosthom lil Jafar VIII (twieled 1195) li sar emir wara missieru, lil Prinċep Calafat bin Hasan Samsam Kabid (twieled 1198), il-Prinċep Seykil bin Hasan Samsam (twieled 1200) u lil Prinċep Zirenzu bin Hasan Samsam (twieled 1205).
Cobh
Cobh huwa port żgħir fir-Repubblika tal-Irlanda, li jinsab ftit kilometri 'l bogħod mill-belt ta' Cork. Magħruf bħala Queenstown mill-1849, bħala unur lir-Reġina Vitorja, serva bħala port ewlieni fin-nofsinhar tal-Irlanda.
Fl-1720, kien proprju hawnhekk fejn twaqqaf l-ewwel klabb tal-jottijiet fid-dinja, ir-Royal Cork Yacht Club, li issa mar għal Crosshaven, fuq in-naħa l-oħra tal-port ta' Cork.
Kien ukoll l-aħħar port li qatt daħal fih il-vapur Titanic, fl-1912, wara li dan wasal minn Cherbourg u spiċċa biex għereq fejn intilfu bosta ħajjiet.
Peregrino Anselmo
Juan Peregrino Anselmo (twieled fit-30 ta' April 1902 – miet fis-27 ta' Ottubru 1975) kien plejer u kowċ tal-futbol Urugwajan.
Karriera
Fuq livell internazzjonali Anselmo ħa sehem mat-tim nazzjonali Urugwajan fl-Olimpjadi tal-1928, fejn magħhom rebaħ il-midalja tad-deheb. Friski mir-rebħ ta' din il-midalja, sentejn wara kien fost il-protagonisti li wasslu lis-Celeste għar-rebħa fl-ewwel edizzjoni tat-Tazza tad-Dinja li saret fl-Urugwaj fl-1930. Anselmo ħalla l-marka tiegħu b'gowl fl-aħħar logħba tal-fażi tal-gruppi kontra r-Rumanija (f'rebħa ta' 4–0 għall-Urugwaj) u skorja doppjetta fis-semifinali kontra l-Jugożlavja (bis-Sud-Amerikani joħorġu rebbieħa 6–1). Bil-finali kontra l-Arġentina, Anselmo irrifjuta li jinżel jilgħab wara attakk ta' paniku. Postu ħadu Héctor Castro li skorja r-raba' gowl fir-rebħa ta' 4–2.
Fl-1935 ifforma parti mit-tim tal-Urugwaj li rebaħ il-Copa América fil-Perù, mingħajr qatt ma niżel fil-grawnd.
Ġan Franġisk Abela
Ġan Franġisk Abela (1582 – 1655) kien storiku Malti, meqjus bħala l-"Missier tal-Istorja ta' Malta", għax kien l-ewwel Malti li kiteb il-ġrajjiet li l-gżejjer Maltin għaddew minnhom. Fost il-ħafna xogħlijiet li kellu, kien hemm dak ta' Viċi-Kanċillier tal-Ordni ta' San Ġwann.
Xogħlijiet
Kien fl-1626 meta fid-dar li bena fil-Marsa beda jikteb il-ġrajja ta' Malta, maqsuma f'erba' kotba. Tajjeb ngħidu li dan ir-raġel kien qassis u mbagħad sar avukat waqt li xorta żamm il-vokazzjoni saċerdotali tiegħu:
Fi żmienu Abela kien magħruf u meqjum ħafna. Kwadru tiegħu jinsab fis-sala ewlenija tal-Bibljoteka tal-belt Valletta.
Jennifer Lopez
Jennifer Lopez hija kantanta u attriċi Amerikana.
Greċja
Il-Greċja (bil-Grieg: Ελλάδα), magħrufa uffiċjalment bħala r-Repubblika Ellenika (Ελληνική Δημοκρατία), huwa pajjiż fl-Ewropa tal-Lvant. Il-belt kapitali hija Ateni, li hija wkoll l-ikbar belt tal-pajjiż. Skont ċensiment tal-2011, il-popolazzjoni tal-Greċja hija ftit inqas minn 11-il miljun.
Il-Greċja tinsab fil-konfini tal-Ewropa, l-Asja u l-Afrika u bħala fruntieri għandha lill-Albanija, ir-Repubblika tal-Maċedonja ta' Fuq u l-Bulgarija fit-Tramuntana, u t-Turkija fil-Grigal. Il-Baħar Eġew jinsab fuq il-Lvant tal-Grigal, il-Baħar Jonju fuq il-Punent, u l-Baħar Mediterran fin-Nofsinhar. Bi 13,676 km, il-Greċja għandha l-ħdax l-itwal kosta fid-dinja, u tinkludi numru kbir ta' gżejjer (madwar 1,400 li 227 minnhom jgħixu n-nies fihom), fosthom Kreta, iċ-Ċikladi u l-Gżejjer Jonji. Tmenin fil-mija tal-Greċja hija muntanjuża, liema l-Muntanja Olimpu hija l-ikbar b'tul ta' 2,917-il metru.
Hi waħda mill-membri fundaturi tal-Ġnus Magħquda, ilha mill-1981 membru tal-Unjoni Ewropea (u taż-żona Ewro mill-2001) u membru mill-1952 tan-NATO. Il-Greċja huwa pajjiż żviluppat b'ekonomija avvanzata u ta' qliegħ, b'livell ta' għajxien għoli ħafna. L-ekonomija Griega hija wkoll l-ikbar waħda fil-Balkani.
Opossum ġurdien tal-Messiku
L-Opossum ġurdien tal-Messiku, magħruf xjentifikament bħala Marmosa mexicana, huwa mammiferu marsupjal li qiegħed ikklassifikat fit-tribù Metachirini, fil-familja Didelphidae (didelfidu) u fl-ordni Didelphimorphia (didelfimorfju). Dan l-opossum huwa wieħed mill-opossumi ġrieden u huwa nattiv tal-kontinent tal-Amerika ta' isfel.
Distribuzzjoni
Marmosa mexicana huwa speċi ta' opossum ġurdien b' distribuzzjoni fin-Nofsinhar tal-kontinent tal-Amerika ta' fuq u fl-Amerika ċentrali, mifruxa fil-Beliże, El Salvador, Gwatemala, Ħonduras, Kosta Rika, Messiku, Nikaragwa u Panama.
Kampjonat Malti taċ-Ċess
Il-Kampjonat Malti taċ-Ċess huwa l-kampjonat annwali taċ-ċess f'Malta li jiddetermina ċ-champion nazzjonali. Fil-bidu kien jikkonsisti f’Kampjonat Miftuħ (Open Tournament).
Issa l-kampjonat jinkludi wkoll il-Kampjonat tal-Juniors (Żgħażagħ), il-Kampjonat tar-Rapid u l-Kampjonati tal-Blitz.
Iċ-Champion Nazzjonali tal-kampjonat Open attwali huwa David Cilia Vincenti. Jack Mizzi għandu t-3 titli Nazzjonali l-oħra: Champion Nazzjonali Junior (taż-żgħażagħ), Champion Nazzjonali Rapid u Champion Nazzjonali Blitz.
Malta Open Championships
L-ewwel kampjonat miftuħ (open) sar fl-1923 u ntrebaħ minn Oscar Serracino-Inglott. Harry Camilleri rebaħ il-kampjonat rekord ta’ tmintax-il darba: l-ewwel darba fl-1965 u l-aħħar darba fl-2005, fl-età ta’ 72 sena.
Iċ-Champion attwali tal-Malta Open Chess huwa David Cilia Vincenti.
!# !Sena !Rebbieħ Joseph Gauci
Kampjonati Rapidi ta’ Malta
Mill-2017, il-Federazzjoni Maltija taċ-Ċess bdiet torganizza l-Kampjonat Nazzjonali tar-Rapid Malti.
Fl-2021 minflok il-logħob fuq il-bord sar online Rapid Gran Prix u dan intrebaħ minn Jack Mizzi. Iċ-champion tar-Rapid tal-Malta 2022 kien Jack Mizzi.
!# !Sena !Rebbieħ
Kampjonati Blitz ta’ Malta
Mill-2017, il-Federazzjoni Maltija taċ-Ċess bdiet torganizza l-Kampjonat Nazzjonali Malti tal-Blitz.
Fl-2021, minflok il-kampjonat fuq il-bord sar Blitz Gran Prix online u dan intrebaħ minn Jack Mizzi. Iċ-champion tal-Malta Blitz tal-2022 kien Jack Mizzi.
!# !Sena !Rebbieħ
Kampjonati tal- Malta Junior
L-ewwel Malta Junior Championship sar fl-1946 iżda l-Malta Chess Federation għandha biss rekords sa mill-1987.
Il-Malta Junior Champion renjanti huwa Jack Mizzi.
!# !Sena !Rebbieħ
Kastell Vastseliina
daqsminuri|250x250px| Il-Kastell Vastseliina Il-Kastell Vastseliina (Estonjan: Vastseliina piiskopilinnus, Ġermaniż: Neuhausen, Russu: 'Novgorodok' ) kien kastell tal-Ordni Livonjan, Veskovat ta' Dorpat. Inbena sal-1342 mill-Landmeister Burkhard von Dreileben bħala parti mill-fortifikazzjonijiet tal-fruntiera ta' Livonja l-Qadima kontra Novgorod, Pskov u iktar tard Moska.
Illum il-ġurnata l-fdalijiet tal-kastell jinsabu ħdejn Vastseliina (fil-villaġġ ta' Vana-Vastseliina), il-Parroċċa ta' Võru, il-Kontea ta' Võru, l-Estonja.
Palazz tal-Gran Mastru
Il-Palazz tal-Gran Mastru jew il-Palazz Maġisterjali, huwa420 palazz fil-Belt Valletta, Malta. Bħalissa l-Palazz jagħti lok għall-uffiċċju tal-President ta' Malta. Għal xi żmien kien ukoll is-sit tal-Kamra tad-Deputati ta' Malta.
---
Il-Palazz tal-President, jew inkella kif inhu magħruf aktar, il-Palazz tal-Gran Mastru/i mbena f'żewġ fażijiet. L-ewwel parti mill-palazz, dik tan-naħa tat-tramuntana, jiġifieri dik in-naħa li tagħti ma’ triq l-Arċisqof, ġiet mibnija minn Ġirolamu Cassar fl-1574. Xi swali ta’ fuq, u l-kmamar ta’ isfel tas-servitù, kif ukoll l-istalel fil-pjan terren, iduuru mall-bitħa hekk imsejħha ta’ Nettunu. In-naħa l-oħra tal-palazz li għandha bieb għaliha wkoll, u li tagħti għal fuq Triq it-Teatru l-Antik, inbniet fi żmien il-Gran Mastru Pinto, għan-nofs is-seklu tmintax. Hawn, is-swali ta’ fuq u l- kmamar ta' isfel iduru madwar il-bitħa msejħa ‘tal-Prinċep Alfred’.
Il-Palazz ra erba’ epoki differenti: dik ta’ żmien il-kavallieri tal-Ordni ta’ San Ġwann (mill-1574 - 1798), dik ta’ żmien il-Franċiżi (1790 -1800), dik ta' żmien l-Ingliżi 1800-1964, u dik preżenti fejn mill-1974 sal-lum il-Palazz beda jservi bħala l-uffiċċju tal-President ta’ Malta. Mill-1921 sal-2017, il-Palazz kien ukoll iservi bħala s-sede tal-Parlament Malti.
L-Armerija tal-Palazz li kienet xi darba fis-sular ta’ fuq, issa qiegħeda f'żewġt iswali, isfel, in-naħa ta’ Triq il-Merkanti. Din l-armerija hi waħda mill-akbar li jeżistu fl-Ewropa għax fiha mijiet ta’ armi u kurazzi tal-epoka ta’ żmien l-Ordni. L-isbaħ fost il-kurazzi li hemm esebiti fil-vetrini, hi dik indurata bid-deheb li kienet tal-Gran Mastru Alof de Wignacourt. Din kienet armatura li kienet tintlibes f’okkażjonijiet speċjali biss. Imbagħad, ħdejha hemm armatura oħra tal-istess Gran Mastru li hi tal-ħadid u li ma tagħtix daqstant fil-għajn għax ma għandhiex wisq dekorazzjonijiet. Fl-armerija hemm kwantità ta' xwabel, kanuni, lanez, u armi oħra ta’ kull kwalità tal-epoka.
FIs-Sala tal-Pranzu hemm esebiti mal-ħajt, serje ta’ ritratti tal-Presidenti tar-Repubblika li ġew eletti mill-1974 sal-lum. Fit-Tieni Gwerra Dinjija, din is-sala ntlaqtet u saritilha ħafna ħsara minn bomba li ntefgħet waqt attakk mill-ajru. Ma’ din hemm sala oħra, biss ikbar, dik tal-Kunsill Suprem. Din is-sala hija ddekorata mal-partijiet għolja tal-ħitan tagħha minn serje ta’ affreski mpenġijin minn Mattia Perez D’Aleccio. Dawn l-affreski jiddiskrivu l-Assedju l-Kbir tal- 1565, f’serje ta’ mapep bil-pożizzjoniet tal-gwerriera ta’ kull naħa kif ukoll minn serje ta’ episodji diversi tal-Assedju ta’ l-1565. Din is-sala kienet u għadha sservi biex go fiha jsiru avvenimenti u okażżjonijiet statali, fosthom l-Għoti ta’ Ġieħ ir-Repubblika.
Sala oħra mogħnija b’rikezzi kbar ta’ pitturi, ċeramika u għamara hija dik magħrufa bħala s-Sala s-Safra (jew is-Sala tal-Paġġi). Din fiha bosta għamara fina u pitturi ta’ valur, kif ukoll serje ta’ affreski man-naħa ta’ fuq tal-ħitan. Imbagħad, hemm is-Sala il-Ħamra, (imsejħa hekk minhabba d-damask aħmar li hi ddekorata bih). din hi s-sala fejn il-President jilqa’ il-mistednin tiegħu, fosthom lill-ambaxxaturi meta dawn jippreżentaw l-kredenzjali tagħhom lill-President. Din is-sala ukoll hija miżawda b’bosta affarijiet ta' arti fina, fosthom affreski. jirrakkuntaw l-istorja tal-Ordni ta’ San Ġwann, kif ukoll serje ta’ pitturi tar-rejiet Franċiżi kif ukoll għamara u oġġetti oħra.
Christiansfeld
daqsminuri|310x310px|Il-knisja Moravjana ċentrali ta' Christiansfeld Christiansfeld huwa raħal fil-Muniċipalità ta' Kolding fin-Nofsinhar tal-Jutland fir-Reġjun tan-Nofsinhar tad-Danimarka, b'popolazzjoni ta' 3,008 ruħ (fl-1 ta' Jannar 2021). Ir-raħal ġie stabbilit fl-1773 mill-Knisja Moravjana u ngħata ismu f'ġieħ ir-re Daniż Christian VII. F'Lulju 2015, Christiansfeld ġie elenkat fil-lista tas-Siti ta' Wirt Dinji tal-UNESCO bħala l-aqwa eżempju ppreservat tal-ippjanar u tal-arkitettura tal-irħula tal-Knisja Moravjana.
Deskrizzjoni
Ir-raħal inbena madwar il-pjazza tal-knisja ċentrali, ikkonfinata b'żewġ toroq paralleli lejn mil-Lvant għall-Punent. Il-Muniċipju, il-Kunvent tas-Sorijiet, il-Binja tal-Pumpieri, il-Vikarjat u l-eks residenza tas-sindku nbnew direttament mal-pjazza, filwaqt li l-ħwienet, ir-residenzi tal-familji, lukanda u skola nbnew tul it-toroq paralleli. Bosta mill-binjiet residenzjali huma komunali, li kienet xi ħaġa tipika tal-insedjamenti Moravjani u kienu jintużaw mir-romol u min-nisa u mill-irġiel mhux miżżewġin tal-kongregazzjoni. L-arkitettura ta' Christiansfeld hija omoġenja, u hija ddominata minn binjiet għoljin sular jew żewġ sulari, magħmula minn brikks sofor u b'soqfa b'madum aħmar. Ħafna mill-binjiet fi Christiansfeld għad għandhom l-istess użi oriġinali ta' meta nbnew.
Storja
Il-biċċa l-kbira ta' Christiansfeld inbniet bejn l-1773 u l-1800, skont pjanta rigoruża li ġiet ispirata mill-insedjamenti Moravjani bikrin ta' Herrnhaag u Gnadau. Sabiex iħeġġeġ il-kostruzzjoni, ir-re Christian VII wiegħed għaxar snin ta' eżenzjoni mit-taxxi lir-raħal u ħallas 10 % tal-ispejjeż tal-kostruzzjoni tad-djar il-ġodda. Sal-1779, il-populazzjoni tar-raħal laħqet il-279, u sal-1782, laħqet madwar 400 resident. Kien wieħed mill-bosta rħula f'Schleswig li uffiċjalment kienu ġew iddeżinjati bħala raħal żgħir fejn jiġi organizzat suq (flække).
Fl-1864, Christiansfeld u l-bqija ta' Schleswig ġew ċeduti lill-Prussja b'riżultat tat-telfa li ġarrbet id-Danimarka fit-Tieni Gwerra ta' Schleswig. Ir-raħal baqa' parti mill-Ġermanja sal-1920 meta, bħala parti minn plebixxit imsejjaħ permezz tat-Trattat ta' Versailles, it-Tramuntana ta' Schleswig ivvutat biex terġa' tingħaqad mad-Danimarka. Wara r-riunifikazzjoni, il-Knisja Moravjana tilfet uħud mid-drittijiet li kienet kisbet bħala parti mill-istabbiliment tar-raħal fis-seklu 18. Pereżempju, ma baqax ikollha l-possibbiltà li tagħżel it-tmexxija tar-raħal, u dan witta t-triq għall-ewwel sindku Daniż tar-raħal li ma kienx membru tal-knisja fl-1920. Il-knisja bigħet ukoll l-iskejjel tagħha għall-ħabta ta' dan iż-żmien fid-dawl tat-tnaqqis tal-membri tal-kongregazzjoni tagħha. daqsminuri|Tyrstrupkirke, il-knisja [[Luteraniżmu|Luterana ta' Christiansfeld]] Mill-1970 sal-2007, ir-raħal kien is-sede amministrattiva tal-Muniċipalità ta' Christiansfeld, iżda tilef dan l-istatus u saret parti mill-Muniċipalità ta' Kolding wara r-Riforma Muniċipali tal-2007 (Kommunalreformen 2007).
Preżent
Illum il-ġurnata, ir-raħal huwa attrazzjoni turistika: il-qalba antika tar-raħal, il-Knisja Moravjana bis-sala bajda, sempliċi u impressjonanti tagħha u ċ-ċimiterju speċjali jattiraw eluf ta' turisti fis-sena. L-arkitettura ppreservata tajjeb tiegħu hija waħda mir-raġunijiet li wasslet biex fl-1993 ir-raħal jiġi nnominat bħala sit indikattiv tad-Danimarka sabiex iktar 'il quddiem isir Sit ta' Wirt Dinji tal-UNESCO.
Ir-raħal huwa rinomat għall-kejkijiet tal-għasel tiegħu. Dawn ilhom jinħmew skont riċetta sigrieta mill-1783. Sal-2008, il-kejkijiet kienu jinħmew għand il-furnar oriġinali tas-seklu 18; il-binja tal-furnar ġiet rinnovata minħabba l-istandards sanitarji nazzjonali ġodda, iżda xorta għadhom jintużaw ir-riċetti oriġinali.
Sit ta' Wirt Dinji
xellug|daqsminuri|274x274px|L-ippjanar tar-raħal ta' Christiansfeld fl-1780 L-insedjament tal-Knisja Moravjana ta' Christiansfeld ġie ddeżinjat bħala Sit ta' Wirt Dinji tal-UNESCO fl-2005.
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem". daqsminuri|Carl Fredrik Kiörboe
Sistema ta' klassifikazzjoni Elo
Is-sistema ta' klassifikazzjoni Elo hija metodu għall-kalkolu tal-livelli relattivi tal-ħiliet tal-plejers f'logħob b'somma żero bħaċ-ċess. Il-klassifikazzjoni msemmija għall-kreatur tagħha Arpad Elo, professur tal-fiżika Ungeriż-Amerikan.
Id-differenza fil-klassifikazzjonijiet bejn żewġ plejers isservi bħala tbassir tar-riżultat ta' partita bejniethom. Żewġ plejers bi klassifikazzjonijiet ugwali li jilagħbu kontra xulxin huma mistennija li jiksbu numru ndaqs ta’ rebħiet. Plejer li l-klassifikazzjoni tiegħu hija 100 punt aktar minn dik tal-avversarju huwa mistenni li jirbaħ 64% tad-drabi; jekk id-differenza hija ta' 200 punt, allura r-rebħ mistenni għall-plejer aktar b'saħħtu huwa ta' 76%.
Il-klassifikazzjoni Elo ta' plejer hija rappreżentata minn numru li jista' jinbidel skont ir-riżultat tal-logħob klassifikat milgħub. Wara kull logħba, il-plejer rebbieħ jieħu punti mingħand dak li jitlef. Id-differenza bejn il-klassifikazzjonijiet tar-rebbieħ u tat-telliefa tiddetermina n-numru totali ta' punti miksuba jew mitlufa wara l-logħba. Jekk jirbaħ il-plejer b'rata ogħla, allura jittieħdu biss ftit punti ta' klassifikazzjoni mingħand il-plejer b'rata aktar baxxa. Madankollu, jekk il-plejer b'rata aktar baxxa jikseb rebħa mhux mistennija, dan ta' l-ewwel jirbaħ ħafna punti Elo. Il-plejer b'rata aktar baxxa se jikseb ukoll ftit punti mill-player b'rata ogħla f'każ ta' pareġġ. Dan ifisser li din is-sistema ta' klassifikazzjoni hija awto-korrettiva. Parteċipanti li l-klassifikazzjonijiet tagħhom huma baxxi jew għoljin wisq għandhom, fit-tul, jagħmlu aħjar jew agħar b'mod korrispondenti milli tbassar is-sistema tal-klassifikazzjoni u b'hekk jiksbu jew jitilfu punti tal-klassifikazzjoni sakemm il-klassifikazzjonijiet jirriflettu l-qawwa vera tal-logħob tagħhom.
Il-klassifikazzjonijiet Elo huma komparattivi biss, u huma validi biss fil-grupp ta' klassifikazzjoni li fih ġew ikkalkulati, u ma jridux jiftehmu li huma assoluti. <references group="lower-alpha" />
Użbekistan
L-Użbekistan, uffiċjalment ir-Repubblika tal-Użbekistan (Użbek: Oʻzbekiston Respublikasi/Ўзбекистон Республикаси), huwa pajjiż interkjuż dobbju fl-Asja Ċentrali. Il-pajjiż huwa kostituzzjonali, repubblika presidenzjali, jinkludi 12-il provinċja, repubblika awtonoma waħda, u belt kapitali waħda. L-Użbekistan hija mdawra minn ħames pajjiżi: il-Każakistan lejn it-tramuntana; it-Taġikistan lejn ix-Xlokk; il-Kirġiżistan lejn il-grigal; l-Afganistan lejn in-nofsinhar; u t-Turkmenistan lejn il-Lbiċ.
Opossum ġurdien ta' Guajira
L-Opossum ġurdien ta' Guajira jew Opossum ġurdien tal-art xotta, magħruf xjentifikament bħala Marmosa xerophila huwa wieħed mill-opossumi ġrieden. Dan il-mammiferu marsupjal, qiegħed ikklassifikat fit-tribù Metachirini, fil-familja Didelphidae (didelfidu) u fl-ordni Didelphimorphia (didelfimorfju). Dan l-opossum huwa nattiv tal-kontinent tal-Amerika ta' isfel.
Distribuzzjoni
Marmosa xerophila huwa speċi ta' opossum ġurdien b' distribuzzjoni fil-kontinent tal-Amerika ta' isfel mifruxa fil-Kolombja u l-Venezwela.
Lussemburgu
Il-Lussemburgu, uffiċjalment ir-Gran Dukat tal-Lussemburgu (Lussemburgiż:Groussherzogtum Lëtzebuerg, Franċiż:Grand-Duché de Luxembourg, Ġermaniż:Großherzogtum Luxemburg), hu pajjiż imdawwar bl-art fl-Ewropa tal-Punent li imiss mal-Belġju, Franza, u l-Ġermanja. Il-pajjiż għandu żewġ reġjuni ewlenin: l-Oesling fit-tramuntana bħala parti mill-muntanji tal-Ardennes, u Gutland ("pajjiż tajjeb") fin-nofsinhar. Il-Lussemburgu għandu popolazzjoni ta' 524,853 (minn Ottubru 2012) b'erja ta' 2,586 kilometru kwadru (998 mi kw).
FIDE
Il-Federazzjoni Internazzjonali taċ-Ċess jew il-Federazzjoni Dinjija taċ-Ċess, komunement imsemmija bl-akronimu Franċiż tagħha FIDE (Fédération Internationale des Échecs), hija organizzazzjoni internazzjonali bbażata fl-Iżvizzera li tgħaqqad id-diversi federazzjonijiet nazzjonali taċ-ċess u sservi bħala l-korp governattiv tal-kompetizzjoni internazzjonali taċ-ċess. FIDE twaqqfet f'Pariġi, Franza, fl-20 ta' Lulju 1924. Il-motto tagħha huwa Gens una sumus, bil-Latin għal "Aħna familja waħda". Fl-1999, il-FIDE ġiet rikonoxxuta mill-Kumitat Olimpiku Internazzjonali (KOI). Minn Mejju tal-2022, jeżistu 200 federazzjoni membru tal-FIDE.
Karbonju
daqsminuri|Karbonju
Propjetajiet
{{Element Kimiku {grafita) 1.9-2.3 g/cm{{sup|3}} (djamant) 3.5-3.53 g/cm{{sup|3}} (fulleren) 1.69 g/cm{{sup|3}} (djamant) 120 kJ/mol (25{{sup|o}}C)(25{{sup|o}}C)(djamant)6.115 J/mol/K 2ni: 2352.6 kJ/mol 3et: 4620.5 kJ/mol Ara aktar hawn (300 K) (djamant)(900–2320) W/m/K }}
Barack Obama
Barack Hussein Obama II (Ħonolulu, 4 ta' Awwissu 1961) kien President tal-Istati Uniti f'isem il-Partit Demokratiku. Nhar l-20 ta' Jannar 2009 ħa l-ġurament tal-ħatra bħala l-erbgħa u erbgħin President tal-Amerika, fejn b'hekk sar l-ewwel Afro-Amerikan li nħatar f'din il-pożizzjoni għolja fl-Istati Uniti. Hu kien elett għal terminu ieħor fl-2013 u l-Presidenza tiegħu ntemmet nhar l-20 ta' Jannar 2017.
Tfulija
Fis-sena 1960 missieru, Kenjan, wasal fil-gżira ta’ Honolulu biex jistudja l-ekonomija fl-università tal-Hawaii. Kien jismu Barack Obama Sr., membru tat-tribù Lou minn raħal fil-Kenja tal-Punent qrib Kisumu. Kien għadu f’nofs l-għoxrinijiet tiegħu, imma diġà kellu mara u tfal f’pajjiżu fl-Afrika.
Fil-kampus ta’ l-università ta’ Honolulu, Barack Sr iltaqa’ ma’ tfajla bajda, Ann, li l-ġenituri tagħha kienu għadhom kemm ġew joqogħdu fil-gżira wara li missierha, Stanley, kien sab xogħol hemmhekk. Il-koppja oriġinarjament kienu minn Kansas imma kienu daru l-Amerika kollha biex isibu x-xogħol u post fejn joqogħdu.
Ann kellha biss 18 meta Barack Jr twieled fl-4 ta’Awwissu 1961. Iżżewġu wara li saru jafu li kien se jkollhom tarbija. Iżda Barack Sr, telaq mill-Hawaii inqas minn sena wara, lejn Cambridge, wara li kien ta intervista lil gazzetta lokali biex jiċċelebra l-isem tiegħu fl-istorja tal-Hawaii bħala l-ewwel gradwat Afrikan ta’ l-università: “l-istudent ta’ 26 sena mill-Kenja, student b’A, fi triqtu lejn Harvard biex jieħu l-PhD fl-ekonomija.” Fil-ktieb tiegħu “Dreams from My Father”, Obama jgħid li l-ġenituri tiegħu kienu żżewġu biż-żwieġ ċivili, imma hu qatt ma kellu l-ħila jsib iċ-ċertifikat taż-żwieġ ta’ missieru jew iċ-ċertifikat tad-divorzju ta’ missieru, u huwa għandu d-dubju jekk fil-fatt missieru u ommu qattx iżżewġu! Fil-fatt, missier Obama kien telaq mill-Hawaii u ma reġax lura ħlief darba (fl-1971), l-unika darba li Barack ra lil missieru, meta kellu għaxar snin. U għaxar snin wara, fl-1982, Barack Sr. miet f’inċident tat-traffiku fil-Kenja fl-eta ta’ 46 sena.
Ommu Ann kienet iltaqgħet ma’ student barrani ieħor mill-Indoneżja u marret tgħix miegħu f’Ġakarta, fejn bdiet tgħallem lil Obama d-dar għax ma kinitx tista’ tħallas għall-iskola internazzjonali tal-lokal. Obama għamel sentejn fi skola Iżlamika f’Ġakarta għax is-sieħeb t’ommu kien Musulman. Wara li ommu kellha tarbija tifla mir-raġel il-ġdid tagħha, Obama ta’ għaxar snin, xtaq imur skola l-Amerka. Ommu kontra qalbha aċċettat u Obama mar Honolulu jgħix man-nanniet Amerikani tiegħu li tawh skola mill-aqwa sakemm laħaq avukat f’Harvard fl-1991. Fl-iskola privata fejn kien, kienu biss tlett itfal suwed u għall-ewwel darba fehem x’jiġifieri tkun iswed u x’jiġifieri razziżmu. Fiż-żmien li kien fil-High School Obama taha għall-vizzjijiet tal-alkoħol u tad-droga, li fi kliemu kien l-akbar falliment morali tiegħu. Ommu Ann sadattant saret antropologa iżda mietet fl-1995 bil-kanċer, fl-eta ta’ 52 sena.
Senatur
Meta għamel id-diskors famuż tiegħu f’Boston kien għadu kemm rebaħ nominazzjoni preliminari biex ikun jista’ jikkontesta għas-senat Amerikan. Infatti, f’Novembru ta’ dik is-sena, Obama rebaħ siġġu fis-Senat b’maġġoranza ta’ 70% tal-voti.
Fid-diskors tiegħu f’Lulju ta’ l-2004, Obama mess nerv psikoloġiku li nebbaħ f’ħafna nies l-isbaħ ħolm li dejjem kellha l-Amerika: Ħolm ta’ għaqda, ugwaljanza, ġid u tama. “M’hemmx Amerika liberali u Amerika konservattiva,” kien qal dakinhar, “hemm biss l-Istati Uniti tal-Amerika. M’hemmx Amerika sewda u Amerika bajda, Amerika Latina u Amerika Ażjatika; hemm biss l-Istati Uniti tal-Amerika.”
Dan il-diskors għolla l-profil politiku ta’ Obama m’għola s-smewwiet u wasslu biex, fi Frar 2008, iħabbar il-kandidatura tiegħu għal President. Imbagħad, fil-bidu ta’ Ġunju, wara taqtigħa ħarxa ma’ Hillary Clinton, huwa rebaħ in-nominazzjoni tal-Partit Demokratiku u beda t-tiġrija aħħarija tiegħu għal President kontra l-kandidat Repubblikan, John McCain.
L-ewwel President Afro-Amerikan
Nhar l-4 ta’ Novembru 2008, Obama kiseb il-Presidenza. Nhar l-20 ta' Jannar 2009 ħa l-ġurament tal-ħatra bħala l-erbgħa u erbgħin President tal-Amerika, fejn b'hekk sar l-ewwel Afro-Amerikan li nħatar f'din il-pożizzjoni għolja fl-Istati Uniti.
Fil-politika barranija, Obama ġab fi tmiemu l-involviment militari Amerikan fil-gwerra tal-Iraq, żied it-truppi fl-Afganistan, u ffirma trattat ta' kontroll tal-armamenti mar-Russja, ordna involviment militari Amerikan fil-Libja, u ordna l-operazzjoni militari li wasslet għall-qtil ta' Osama bin Laden. F'Mejju 2012, sar l-ewwel president Amerikan li appoġġja pubblikament il-legalizzazzjoni taż-żwieġ bejn persuni tal-istess sess.
Nhar it-8 ta' Ottubru 2009, tħabbar li Obama kien se jingħata l-Premju Nobel għall-Paċi 2009.
Ir-Riforma fil-Kura tas-Saħħa
Nhar it-23 ta' Marzu 2010, Obama ffirma liġi li kienet riforma storika fil-kura tas-saħħa fl-Istati Uniti u wegħda elettorali ewlenija tiegħu. Il-firma ta' Obama ġabet fi tmiem disa' xhur ta' konfront politiku fuq ir-riforma bejn ir-Repubblikani u d-Demokratiċi. Ir-Riforma għaddiet mis-Senat jumejn qabel, b'differenza ta' 7 voti biss, 219 kontra 212. Ir-Riforma ta' Obama wasslet għall-akbar bidla fil-kura tas-saħħa Amerikana – li tiswa 2.5 triljun dollaru – minn mindu fl-1965 inħoloq il-programm tal-kura tas-saħħa mmexxi mill-Gvern – magħruf bħala Medicare – għall-anzjani u nies b'diżabilità. B'din ir-riforma, 95% tal-Amerikani għandhom aċċess għall-kura tas-saħħa b'xejn u l-kumpaniji ma jistgħux jirrifjutaw li jassiguraw lil dawk il-persuni li jkunu jbatu minn xi kundizzjoni medika jew oħra. Bir-riforma ħafna Amerikani għandhom l-assigurazzjoni tas-saħħa, ingħataw is-sussidji lil xi wħud biex iħallsu ħalli jkunu koperti, u nħolqu skemi biex dawk mingħajr assigurazzjoni jistgħu jqabblu u jfittxu l-aħjar pjan ta' assigurazzjoni għalihom. Ir-Repubblikani sostnew li din ir-riforma hi indħil kbir tal-Gvern fis-settur tal-kura tas-saħħa u minħabba fiha se jiżdiedu l-ispejjeż u l-prezzijiet, u jitnaqqsu l-għażliet tal-pazjenti.
It-Tieni Mandat tal-Presidenza Obama (2013-2017 )
Nhar l-4 t'April, 2011, Obama ħabbar il-kampanja għar-ri-elezzjoni tiegħu tal-2012. Sa sena wara kellu l-2778 delegat tal-konvenzjoni li kellu bżonn biex jirbaħ in-nominazzjoni tal-Partit Demokratiku. Fil-Konvenzjoni tal-Partit li tlaqqgħet f'Charlotte, North Carolina, l-eks President Bill Clinton innomina lilu u lil Joe Biden bħala kandidati tal-Partit għal president u viċi-president fl-elezzjoni ġenerali, li fiha l-oppożituri tagħhom kienu r-Repubblikani Mitt Romney, l-eks gvernatur tal-Massachusetts, u Paul Ryan tal-Wisconsin. Nhar is-6 ta' Novembru, 2012, Obama rebaħ 332 delegat tal-kulleġġ elettorali, u hekk qabeż il-270 delegat meħtieġa biex ikun elett għat-tieni mandat tiegħu ta' president. Hekk Obama sar l-ewwel President Democratiku sa minn żmien Franklin D. Roosevelt li rebaħ il-maġġoranza tal-vot popolari darbtejn. Il-President Obama indirizza lill-partitarji tiegħu f'Chicago's McCormick Place wara r-ri-elezzjoni u qalilhom "Dal-lejl ivvutajtu għall-azzjoni, mhux għall-politika tas-soltu. Intom eleġġejtuna biex niffukaw fuq l-impjiegi tagħkom, mhux tagħna. U fil-ġimgħat u x-xhur li ġejjin, qed inħares 'il quddiem biex naħdem mal-mexxejja taż-żewġ partiti."
Opossum ġurdien ta' Quechua
L-opossum ġurdien ta' Quechua (Marmosa quichua) huwa mammiferu marsupjal tal-familja Didelphidae. Dan l-opossum huwa wieħed mill-opossumi ġrieden, nattiv tal-kontinent tal-Amerika t'Isfel, u jinsab mifrux ma' Valle de Occobamba, f'Cuzco, fil-Peru biss u b'hekk endemiku ta' dan il-pajjiż.
L-opossum ġurdien ta' Quechua huwa annimal omnivoru u d-dieta prinċipali tikkonsisti minn frott, insetti u annimali vertebrati u invertebrati żgħar oħra.
Cristalina
Cristalina hija l-belt muniċipalità ta' l-istat tal-Goiás fin-nofsinhar tal-Brażil.
Cristalina tinsab direttament fin-nofsinhar tal-kapitali, Brażilja, u hija konnessa ma' dik il-belt permezz tal-BR-040. Hija tinsab fuq plateau bejn il-baċini ta 'żewġ xmajjar: ix-Xmara Corumbá u s-São Marcos. Cristalina tinsab 125 kilometru minn Brażilja.
Sherlock Holmes
Sherlock Holmes huwa l-karattru prinċipali f'sensiela ta' stejjer miktuba minn Arthur Conan Doyle. Dan il-karattru fittizju huwa investigatur indipendenti mill-pulizija, u ta' spiss juża' metodi li ġew applikati u wżati mill-pulizija fix-xogħol tagħom. Ħafna mill-kitbiet huma miktuba mill-ħabib ta' Sherlock Holmes, it-tabib Watson, li huwa ammiratur ta' dan l-investigatur.
Superliga Albaniża
Fil-bidu tagħha, sitt timijiet ikkompetew għat-titlu tal-kampjonat. Fl-istaġun 1998-99, il-Kategoria superiore saret b'16-il tim parteċipanti; fl-1999 dak in-numru tnaqqas għal 14. Fl-istaġun 2006-07, 12-il tim lagħbu fis-Superliga.
Format kurrenti tal-kompetizzjoni
Hemm 10 klabbs fil-kampjonat. Matul il-kors tal-istaġun (minn Awwissu sa Mejju) kull klabb jilgħab kontra ieħor erba darbtiet, darbtejn ġewwa darhom u darbtejn barra minn darhom, b'total ta' 36 logħba. It-tim jirċievi tliet punti għal rebħa u punt wieħed għal dro. L-ebda punti m'huma mogħtija għal telfa. It-timijiet huma kklassifikati mill-punti totali, imbagħad rekord ras imb ras, imbagħad id-differenza tal-gowl u wara l-gowls skorjati. Fl-aħħar ta' kull staġun, il-klabb bl-aktar punti huwa nkurunat ċampjin. Jekk il-punti huma ugwali, issir logħba bejniethom. L-aħħar żewġ timijiet huma relegati għall-Ewwel Diviżjoni Albaniża u jitilgħu żewġ timijiet mill-Ewwel Diviżjoni, flimkien mar-rebbieħ tal-play-offs li jinvolvu t-tielet u raba klabbs Albaniżi tal-Ewwel Diviżjoni, huma jkunu promossi fl-ogħla diviżjoni.
Prestazzjonijiet
Il-prestazzjonijiet ta' diversi klabbs huma elenkati f'din il-grafika.
Arthur Conan Doyle
Arthur Conan Doyle (twieled fit-22 ta' Mejju 1859 – miet fis-7 ta' Lulju 1930) kien kittieb Brittaniku, l-iktar magħruf għall-istejjer tal-investigatur Sherlock Holmes. Fost kitbiet oħra tiegħu, insibu ħames stejjer dwar il-Professur Challenger, kif ukoll diversi poeżiji, u rumanzi storiċi.
Festival tal-Eurovision taż-Żgħar 2008
Il-Festival tal-Eurovision taż-Żgħar 2008 kien is-sitt edizzjoni tal-Festival tal-Eurovision taż-Żgħar. Sar ġewwa ċ-Ċentru Atlettiku Spyros Kyprianou f'Limassol magħruf ukoll bħala 'Palais des Sports'. Ċipru rebaħ d-dritt li jospitta dan il-festival wara li rebaħ il-polza fuq il-Portugall, is-Serbja, l-Iżvezja u l-Ukrajna. Kien l-ewwel Festival tal-Eurovision taż-Żgħar li ma hadux sehem fih pajjiżi ġodda.
It-tim ta' produzzjoni għall--Eurovision taż-Żgħarl 2008 ġie magħżul mill-EBU. Kleitos Kleitou (id-direttur ta' CyBC, u kif ukoll id-direttur tal-għażla Ċiprijotta fil-Festival tal-Eurovision 2007 li sar ġewwa Ħelsinki) kien id-direttur tal-Final Nazzjonali Ċiprijott għall-għażla Ċiprijotta għall-Festival tal-Eurovision taż-Żgħar 2007 li sar f'Rotterdam. Is-Sur Kleitou kien ukoll id-direttur tal-Festival tal-Eurovision taż-Żgħar 2008. Despo Karpi se jkun il-producer tal-festival u s-Sur Munro Forbes, kollaboratur ta' CyBC għal sentejn, se jkun l-producer eżekutiv. Dawn in-nies ġew approvati mill-EBU li raw ix-xogħol tat-tim minn kompetizzjoijiet ta' qabel li saru f'Ċipru u qablu li jaħdmu fuq dan il-proġett.
Taw tnax il-punt bħala bonus points lil kulħadd bħala prosit tax-xogħol li għamlu filgħaxija fis-serata.I-Rebħa tà dan il-festival kienu il-Ġeorġja bil-grupp Bzikebi bid-diska Bzz... Din id-diska hija biss bi 2 ittri mil-alfabett u puntjegatura li huma l-ittra B, l-ittra Z u l-puntjegatura. .Diska ħelwa immens.Fl-ahhar post ġew il-Bulgarija li hadu tlett punti biss mil- Maċedonja
{| class="sortable wikitable" width=98% ! # !!Pajjiż !!!!Artist/a/i!!Kanzunetta !!Pożizzjoni !!Punti
Opossum ġurdien aħmar
L-Opossum ġurdien aħmar, magħruf xjentifikament bħala Marmosa rubra, huwa mammiferu marsupjal, li qiegħed ikklassifikat fit-tribù Metachirini, fil-familja Didelphidae (didelfidu) u fl-ordni Didelphimorphia (didelfimorfju). Dan l-opossum huwa wieħed mill-opossumi ġrieden, nattiv tal-kontinent tal-Amerika ta' isfel.
Dieta
L-Opossum ġurdien aħmar huwa annimal omnivoru u d-dieta prinċipali tikkonsisti minn frott, insetti u annimali vertebrati u invertebrati żgħar oħrajn.
Distribuzzjoni
Marmosa rubra huwa speċi ta' opossum ġurdien b' distribuzzjoni fil-kontinent tal-Amerika ta' isfel mifruxa fl-Ekwador u fil-Peru.
Borobudur
daqsminuri|247x247px|Veduta tat-Tempju ta' Borobudur mill-Majjistral Borobudur, spelluta wkoll bħala Barabudur (bl-Indoneżjan: Candi Borobudur, bil-Ġavaniż: ꦕꦤ꧀ꦝꦶꦧꦫꦧꦸꦝꦸꦂ, b'ittri Rumani: Candhi Barabudhur) huwa tempju tal-Buddiżmu Mahayana tas-seklu 9 fid-Distrett ta' Magelang, mhux wisq 'il bogħod mir-raħal ta' Muntilan, fil-Ġava Ċentrali, l-Indoneżja. Huwa l-ikbar tempju Buddista fid-dinja. It-tempju jikkonsisti minn disa' pjattaformi mtarrġin, sitta kwadri u tlieta ċirkolari, b'stupa ċentrali fuq nett. It-tempju huwa mżejjen b'2,672 panew bir-riljievi u oriġinarjament b'504 statwa tal-Buddha. L-istupa ċentrali hija mdawra bi 72 statwa tal-Buddha, kull waħda bilqiegħda fi ħdan stupa vojta minn ġewwa u bit-toqob minn barra.
Franco Di Santo
Franco Matías di Santo (twieled fis-7 ta' April 1989) hu plejer tal-futbol Arġentin li jilgħab bħala attakkant.
Borobudur
It-tempju nbena fis-seklu 9 matul ir-renju tad-Dinastija Sailendra, u d-disinn tat-tempju jsegwi l-arkitettura Buddista Ġavaniża, li tħallat flimkien it-tradizzjoni indiġena Indoneżjana tal-qima tal-antenati u l-kunċett Buddista tal-ksib tan-nirvāṇa. It-tempju fih influwenzi tal-arti Gupta li jirriflettu l-influwenza tal-Indja fir-reġjun, għalkemm hemm biżżejjed xeni u elementi indiġeni inkorporati biex Borobudur jitqies bħala tempju Indoneżjan uniku. Il-monument huwa santwarju tal-Buddha u post tal-pellegrinaġġi Buddisti. Il-vjaġġ tal-pellegrini jibda fil-bażi tal-monument u jsegwi mogħdija madwar il-monument, u jibqa' tiela' sa fuq nett minn tliet saffi simboliċi tal-kożmoloġija Buddista: Kāmadhātu (id-dinja tax-xewqat), Rūpadhātu (id-dinja tal-forom) u Arūpadhātu (id-dinja tan-nuqqas ta' forom). Il-monument jiggwida lill-pellegrini permezz ta' sistema estensiva ta' turġien u kurituri u ġrajja rrakkontata f'1,460 panew bir-riljievi mal-ħitan u mal-balavostri. Borobudur fih waħda mill-ikbar u l-iżjed ġabriet kompluti ta' riljievi Buddisti fid-dinja.
Franco Di Santo
Karriera
Di Santo beda l-karriea tiegħu mal-klabb Ċilen ta' Audax Italiano. Wara prestazzjonijiet impressjonanti, fil-25 ta' Jannar 2008, Di Santo ingħaqad ma' Chelsea.
Borobudur
L-evidenza tissuġġerixxi li Borobudur inbena fis-seklu 9 u sussegwentement ġie abbandunat fis-seklu 14 wara d-deklin tar-renji Induisti fil-gżira ta' Ġava u l-konverżjoni tal-Ġavaniżi għall-Iżlam. L-għarfien dinji bl-eżistenza tat-tempju ġie mqanqal fl-1814 minn Sir Thomas Stamford Raffles, li dak iż-żmien kien il-mexxej Brittaniku ta' Ġava, li ġie infurmat fejn kien jinsab mill-Indoneżjani tal-post. Minn dak iż-żmien Borobudur ġie ppreservat permezz ta' diversi xogħlijiet ta' restawr. L-ikbar proġett ta' restawr sar bejn l-1975 u l-1982 mill-gvern Indoneżjan u mill-UNESCO, wara li l-monument tniżżel fil-lista tas-Siti ta' Wirt Dinji tal-UNESCO.